Meskelva

Meskelva (nordsamisk: Álddajohka, kvensk: Mäskijoki) er ei elv i Nesseby kommune i Finnmark. Den har utspring på sørsida av fjellet Máttit Máttavárri og renner mot sør til munningen i Meskefjorden ved grenda Meskelv. Elva er 13,8 kilometer lang.

Øvre deler av vassdraget består av en rekke småbekker som renner ut på de store myrene i midtre del av nedbørfeltet. Myrene går gradvis over i bjørkeskog lenger ned. På de nederste par kilometrene har elva et sterkere fall og danner her et gjel og en naturlig steinbru i foldete, lagdelte rekker av sandstein.

Europavei 75 krysser elva ved munningen. Flere kraftlinjer krysser nedbørfeltet.

Vassdraget ble i 1973 vernet mot kraftutbygging i Verneplan I for vassdrag. Vernevedtaket var basert på de naturvitenskapelige interessene knyttet til elveløpsformer, botanikk og fauna.

Referanser 

Elver i Nesseby